Ma, seun sterf in brandŉ Vrou en haar kind het Sondagoggend doodgebrand in Parkwood in Kaapstad. Wilfred Solomons-Johannes, woordvoerder van die Kaapse stadsraad se rampbestuursdienste, sê Veronica Abrahams (24) en haar vierjarige seuntjie, Riedewaan Slingers, is dood nadat ŉ brand omstreeks 4:00 Sondagoggend by hul agterplaaswoning uitgebreek het. Solomons-Johannes sê hulle liggame is onherkenbaar verbrand. Die oorsaak van die brand is nog nie bekend nie.